Učenici 6.b razreda!

Danas nam slijedi zadatak koji se vrednuje.

2. školska zadaća - Portret

* prisjetite se gradiva o portretu koje smo učili

Portret se temelji na pojedinostima vanjskoga izgleda lika, na unutarnjim osobinama lika, na osjećajnome stanju lika.

Subjektivan opis lika je opis u kojem se lik prikazuje na poseban način (poseban izbor riječi, izraza i rečenica).

* prisjetite se portreta kroz tekst Josipa Kozarca „Moj djed“ koji smo interpretirali u školi te putem zadataka o Huckleberryu Finnu u RB na str. 86., 87. i 89.

ZADATAK:

Za opisivanje odaberite osobu koja nije iz vaše uže obitelji (majka, otac, brat, sestra, baka, djed).

Istaknite pojedinosti lica, glave, stasa, odjeće, ali i druge pojedinosti koje utječu na njezin/njegov vanjski izgled (kako govori, mimiku, geste, hod). Otkrijte neke njezine/njegove unutarnje osobine. Što tu osobu čini posebnom, drugačijom od ostalih?

Pripazite na trodijelnu kompoziciju (3 ulomka), pisanje aorista pomoćnoga glagola biti (bih, bismo, biste), pravilnu uporabu prijedloga s/sa, k/ka, pravilnu uporabu pravopisnih i gramatičkih pravila koja smo naučili, izbjegavajte započinjati rečenice istim riječima (Ona ima…/On ima…, Ona je…/On je…).

Budite kreativni i potrudite se što bolje odraditi zadatak!

**Svoj portret prepišite uredno i čitko plavom kemijskom olovkom te ga fotografirajte**

**ili ga prepišite u Word dokumentu, zadani font: Times New Roman, 12.**

**Portrete pošaljite na moju email adresu:** martina.skrinjar@gmail.com **do subote, 18.4.2020. u 20:00 sati. Podsjećam vas da je ovo zadatak koji se vrednuje i obvezni ste ga izvršiti do navedenog roka!**